Լունար օրբիտեր 3

Լունար օրբիտեր 3, (), ԱՄՆ ՆԱՍԱ-ի Լունար օրբիտեր ծրագրի շրջանակներում իրականացված առաքելություն, որով նախատեսվում էր լուսանկարել Լուսնի մակերևույթի հարթ տարածքները, և գտնել փափուկ վայրէջք կատարելու համար հարմար կետեր Սերվեյոր կայանների և Ապոլոն տիեզերանավերի համար։ Որպես երկրորդական նպատակ կատարվում էին Լուսնի և միջավայրի հետազոտություններ։ Արձակվել է 1967 թվականի փետրվարի 5-ին Քանավերալ տիեզերակայանից, Ատլաս-Աջենա կրող հրթիռով։

Լունար օրբիտեր ծրագիրը ղեկավարվում էր Ռեակտիվ շարժման լաբորատորիայի կողմից, իսկ կայանը կառուցվել էր Բոինգ ընկերության կողմից։

Կայանի կառուցվածք
Լունար օրբիտեր կայանի հիմնական բլոկը ուներ հատած կոնի տեսք, 1,65 մ բարձրությամբ և 1,5 մ տրամագծով հիմքում։ Տիեզերանավը կազմված էր երեք տախտակամածներից։ Նավի ստորին տախտակամածերին տեղադրված էին հետևյալ սարքավորումները՝ մարտկոց, տվյալների հաղորդման մոդուլ, թռիչքի կառավարման համակարգիչ, իներցիալ նավիգացիոն համակարգ, աստղերին հետևող մոդուլ, մուլտիպլեքսային կոդավորիչ, և լուսանկարչական համակարգ։ Հիմնական բլոկի կոնաձև հիմքի ամեն կողմին ամրացված էին չորս արևային մարտկոցներ որոնց բացված դիրքի դեպքում կայանը ուներ 3,72 մ լայնություն։ Կայանի հիմքին միացված էին նաև երկու անտենաներ 1,32 մ և 2,08 մ ձողերի վրա։ 

Սարքավորումների տախտակամածի վեր միջին տախտակամածում տեղադրված էին՝ արագության վերահսկման շարժիչը, վառելանյութի տարողությունները, արևային տվիչները և միկրոասուպների տվիչները։ Երրորդ տախտակամածի վրա տեղադրված էր ջերմային վահանը, որը պաշտպանում էր կայանը շարժիչի այրման արդյունքում առաջացած արտանետումներից։

Թռիչք
Լունար օրբիտեր 3 կայանը արձակվել է 1967 թվականի փետրվարի 5-ին Քանավերալ տիեզերակայանից, Ատլաս-Աջենա կրող հրթիռով։ 

Սկզբնական Լուսնի շուրջ ուղեծիրը էլիպտիկ, մոտ հասարակածին էր 210,2 - 1801,9 կմ, թեքումը 20,9°, պտույտի պարբերությունը 3 ժամ 25 րոպե։ Չորս օր անց, կատարելով 25 ուղեծրային պտույտ կատարվեց երկրորդ ուղեծրի ուղղում մինչև 55 - 1847 կմ։ Իսկ դեկտեմբերի 8-ին ուղեծրի թեքումը փոփոխվեց դառնալով 17,5° որպեսզի հնարավոր լիներ ստանալ նոր տվյալներ Լուսնի գրավիտացիայի մասին։ 

Լուսանկարումները կայանը կատարել է փետրվարի 15-ից 23, որոնք սկսեցին ուղարկվել մարտի 2-ին։ Մինչև մարտի 4-ը ամեն ինչ կարգին էր, այդ օրը լուսաժապավենի առաջ տվող մեխանիզմը վթարվեց, ինչի պատճառով լուսանկարված նյութի մոտ 25%-ը կորսվեց։ Ընդհանուր առմամբ ստացվեց 477 բարձր թույլտվութայմբ և 149 միջին թույլտվությամբ լուսանկարներ, լուսանկարների լավագույն թույլտվությունը կազմում էր 1 մ։ Լուսանկարների որակը չափազանց լավն էր, դրանցից մեկի վրա հնարավոր է եղել գտնել Սերվեյոր 1-ը Լուսնի մակերևույթին։

Լունար օրբիտեր 3-ը բախվեց Լուսնին 1967 թվականի հոկտեմբերի 9-ին, համաձայն ստացված հրահանգի։

Տես նաև 
 Լունա ծրագիր
 Սերվեյոր ծրագիր
 Ռեյնջեր ծրագիր

Ծանոթագրություններ 

Լունար օրբիտեր ծրագիր
1967 թվականին արձակված տիեզերանավեր